Privat grundstykki Ætlar tú at byggja sethús í Tórshavnar kommunu, hevur tú tvinnar møguleikar at útvega tær grundstykki: At søkja kommununa um stykki ella keypa frá privatum. Søkir tú kommununa um grundstykki, kanst tú taka niður umsókn um byggiloyvi HER. Vegleiðin til sethúsabygging sæst HER. Á umsóknarblaðnum kanst tú krossa tey øki av, har tú ynskir grundstykki. Treytirnar fyri at søkja um grundstykki í kommununi eru m. a., at umsøkjarin er fyltur 18 ár, er skrásettur sum búgvandi í kommununi (arbeiðs- og útbúgvingarørindi tó undantikin) og skal ikki frammanundan eiga grundstykki í kommununi. Tøku grundstykkini til privata sethúsabygging í løtuni eru hesi: • Útstykkingin við Krossá í Kaldbak, trýst HER • Myllutjørn í Hoyvíkshaganum, trýst HER Vinnustykki Kommunan útstykkjar vinnustykki, ið virki kunnu keypa frá kommununi. Fyri at kunna skrásetast á listanum til vinnustykki skal umsøkjarin vera fyltur 18 ár. Umsóknin verður raðfest eftir umsóknardegi og verður haraftrat flokkað eftir virkseminum, sum ætlanin er at hava. Til ber at standa skrásett/-ur til fleiri vinnustykki, men tá skal umsókn latast inn fyri hvørt vinnustykki sær. Er umsøkjari ikki byrjaður at byggja á tillutaðum vinnustykki 1 ár eftir, at fyribilsskeytið er undirskrivað, matrikulering framd ella byggibúningin liðug, kann kommunan krevja vinnustykkið aftur við at rinda sama prís fyri vinnustykkið, sum umsøkjarin rindaði fyri tað. Tøk grundøki til vinnuligt endamál í løtuni eru á hesum støðum: • Á Skarðshjalla, trýst HER • Við Karlamagnusarbreyt, trýst HER